Ο **Νίκος Γκάνος** (Αθήνα, 22 Ιουλίου 1983), γνωστός με το καλλιτεχνικό ψευδώνυμο **Nicko**, είναι Έλληνας τραγουδιστής και πρώην μοντέλο.

Βιογραφία
---------

### Πρώιμα χρόνια

Γεννήθηκε στις 22 Ιουλίου 1983 στην Αθήνα αν και η καταγωγή του, είναι από την Καλαμάτα. Τα παιδικά του χρόνια ήταν δύσκολα, καθώς σε ηλικία μόλις 14 ετών έχασε την αδερφή του από τροχαίο ενώ στα επόμενα 2 χρόνια έχασε τον αδερφό του αλλά και τον πατέρα του.  Πρωταγωνίστησε σε τηλεοπτική διαφήμιση γιαουρτιού. 

### Καριέρα

Ξεκίνησε την καριέρα του στο χώρο του θεάματος όταν ήταν ακόμη στην εφηβεία, μέσω διαφημιστικών σποτ ενώ το 2004, σε ηλικία 21 ετών, συμμετείχε στην ελληνική εκδοχή του talent show *Super Idol* κερδίζοντας την 3η θέση. Πριν ξεκινήσει τη δισκογραφική του πορεία, είχε ήδη συνεργαστεί με καλλιτέχνες όπως η Μαρινέλλα, ο Γιάννης Πάριος, ο Γιώργος Μαζωνάκης και η Καίτη Γαρμπή.  Το πρώτο ψηφιακό σινγκλ που κυκλοφόρησε από την Heaven είχε τον τίτλο "Έφυγα". Τον Απρίλιο του 2010 κυκλοφόρησε το CD single «Μπροστά», με 5 τραγούδια που έγιναν επιτυχίες. Η καθολική αποδοχή ήρθε το καλοκαίρι της ίδιας χρόνιας, όταν κυκλοφόρησε το «Last Summer», το πρώτο αγγλόφωνο single που εξελίχθηκε σε ένα από τα πιο επιτυχημένα τραγούδια της χρονιάς. Τις δύο επόμενες χρονιές ακολούθησαν οι αγγλόφωνες επιτυχίες του, «Break me» και «This love is Killing Me» και το «Say me name». Το 2013 κυκλοφορεί το νέο του dance hit με τίτλο «I’m in Love». Επιπλέον συμμετείχε στο show *Your Face Sounds Familiar*.  Το 2014 κυκλοφόρησαν τα τραγούδια "Μόνος" , "Walking Alone" και "Χαμένη Ατλαντίδα" το οποίο είναι συνεργασία με τον dj και παραγωγό James Sky. Το 2015 κυκλοφόρησε το τραγούδι "Στα βαθιά" το οποίο το έχει γράψει η Βίκυ Γεροθόδωρου.  Το video clip γυρίστηκε στη Λευκάδα και σε αυτό πρωταγωνιστεί το μοντέλο Στεφανία Νεβίγκοβα. Από τον Οκτώβριο του 2015 έως τον Ιούλιο του 2016, βρισκόταν στο πάνελ της ψυχαγωγικής εκπομπής της Ναταλίας Γερμανού στο Epsilon, με τίτλο *NaMaSte* δίπλα στους Χριστίνα Μουστάκα, Έλενα Ασημακοπούλου και Παναγιώτης Ραφαηλίδης. 

Τον Οκτώβριο του 2016 έπαιξε στο θέατρο στο έργο της Σώτης Τριανταφύλλου "Μηχανικοί Καταρράκτες" σε σκηνοθεσία Σταμάτη Πατρώνη, μαζί με τους Μαρία Κοντοδήμα, Ορέστη Τρίκα, Ρομίνα Κατσικιάν, Γιάννη Μυλωνά, Σωτήρη Ταχτσόγλου και Δήμητρα Τάμπαση.

Το 2024, έλαβε μέρος στο τηλεοπτικό ριάλιτι επιβίωσης του ΣΚΑΪ, το Survivor στο οποίο μάλιστα ήτανε και η 11η αποχώρηση.

Τηλεόραση
---------

| Έτος | Τηλεοπτικό πρόγραμμα | Ρόλος | Κανάλι | Σημειώσεις |
| --- | --- | --- | --- | --- |
| 2012 | *Mad Video Music Awards* | Ο Ίδιος | ΑΝΤ1 | Ερμηνεία |
| 2013 | *Your Face Sounds Familiar* | Ο Ίδιος | ΑΝΤ1 | Διαγωνιζόμενος |
| 2015-2016 | *NaMaSte* | Ο Ίδιος | Epsilon | Συμπαρουσιαστής |
| 2024 | *Survivor Greece* | Ο Ίδιος | ΣΚΑΪ | Διαγωνιζόμενος |

Δισκογραφία
-----------

### Singles

| Έτος | Τίτλος τραγουδιού |
| --- | --- |
| 2010 | *Έφυγα* |
| 2010 | *Κοίτα τι έκανες* |
| 2010 | *Μπροστά* |
| 2010 | *Πόσο ακόμα* |
| 2010 | *Σε θέλω πιο sexy* |
| 2010 | *Μείνε* |
| 2010 | *Last Summer* |
| 2011 | *Break Me* |
| 2011 | *This Love is Killing Me* |
| 2012 | *Say My Name* |
| 2012 | *I'm in Love* |
| 2013 | *Time After Time* |
| 2013 | *Νέα μέρα* |
| 2014 | *Μόνος* |
| 2014 | *Walking alone* |
| 2014 | *Χαμένη Ατλαντίδα* |
| 2015 | *Στα βαθιά* |
| 2016 | *Τι να λέμε* |
| 2017 | Το Άλλο Μου Μισό |
| 2018 | Το Κρεβάτι |

### EPs

| Έτος | Τίτλος | Περιεχόμενο |
| --- | --- | --- |
| 2010 | *Μπροστά* | 5 τραγούδια ("Κοίτα τι έκανες","Μπροστά","Πόσο ακόμα","Σε θέλω πιο sexy","Μείνε") |
| 2010 | *Last Summer* | 6 Remixes |

Παραπομπές
----------

1. ↑  «Ανατριχιαστική εξομολόγηση! Ο Νίκος Γκάνος μιλάει για τον θάνατο των αδερφών του και του πατέρα του μέσα σε λίγους μήνες | Γόβα Στιλέτο». *www.govastileto.gr*. Ανακτήθηκε στις 11 Δεκεμβρίου 2018.
2. ↑  «Όταν ο μικρούλης Νίκος Γκάνος διαφήμιζε γιαούρτι (video)». *E-Daily.gr*. Ανακτήθηκε στις 11 Δεκεμβρίου 2018.
3. 1 2  «Νίκος Γκάνος - iShow.gr». *www.ishow.gr*. Ανακτήθηκε στις 11 Δεκεμβρίου 2018.
4. ↑  «Your Face Sounds Familiar: Ο Νίκος Γκάνος μιλά για την μεταμφιέση του σε Sertab Erener». *tralala.gr*. 11 Μαΐου 2013. Ανακτήθηκε στις 11 Δεκεμβρίου 2018.
5. ↑  patrisnews (28 Μαΐου 2015). «Ο Νίκος Γκάνος πέφτει "Στα βαθιά" στο νέο του καλοκαιρινό video clip!». *PatrisNews - Εφημερίδα Πατρίς Ηλείας*. Ανακτήθηκε στις 11 Δεκεμβρίου 2018.
6. ↑  «Τραγουδιστής αποκάλυψε πως πέρασε πολύ άσχημα στην εκπομπή της Γερμανού». *ProtoThema*. 14 Αυγούστου 2018. Ανακτήθηκε στις 11 Δεκεμβρίου 2018.
7. ↑  «Survivor 2024: Διπλή αποχώρηση για τους Διάσημους, εκτός η Όλγα Πηλιάκη και ο Νίκος Γκάνος - Δείτε βίντεο». *ProtoThema*. 22 Φεβρουαρίου 2024. Ανακτήθηκε στις 22 Φεβρουαρίου 2024.